கடந்த உள்ளூராட்சிமன்ற தேர்தலானது பலம்பொருந்திய பெரிய கட்சிகளுக்கு அதிர்ச்சி கொடுத்துள்ளது. இந்த தேர்தல் முறையிலுள்ள சாதக பாதகங்கள் தொடர்பில் தெளிவற்ற நிலையில் ஒரு அவசரமான சூழலில் புறக்காரணிகளின் அழுத்தங்களின் மத்தியிலேயே இது நடாத்தப்பட்டது. அரசாங்கமும் மக்கள் எல்லாவாக்குகளையும் நமக்கே வழங்கிவிடுவார்கள் எனும் தற்றுணிவில் களத்தில் குத்தது. இந்த தேர்தல் முறையானது சிறுபான்மை கட்சிகள் மற்றும் சிறிய கட்சிகளுக்கு சாதமான உள்ளீடுகளை கொண்டுள்ளதாக பரவலாக பேசப்பட்டது. குறைந்த வாக்குகளை பெறுகின்ற கட்சிகளுக்கு கூட குறிப்பாக சிறிய கட்சிகளுக்கு கூட தப்பிப்பிழைத்து உயிர்வாழ்கின்ற உத்தரவாதத்தை இந்த தேர்தல் முறை வழங்கும் என்றும் கூறப்பட்டது.